सामग्री: भारताच्या महत्त्वाकांक्षी चांद्रयान मोहिमेतील महत्त्वाचा टप्पा होता तो म्हणजे त्याच्या मून लँडर 'विक्रम'चं चंद्रावर उतरणं. साऱ्या देशाचं लक्ष या ऐतिहासिक घटनेकडे असतानाच मून लॅंडर विक्रमचा संपर्क तुटला असल्याची घोषणा इस्रोने पहाटे केली.

सकाळी 9 वाजता - इस्रो प्रमुख झाले भावूक

मोदींचं भाषण झाल्यानंतर ते इस्रो मुख्यालयातून निघू लागले, तेव्हा इस्रो प्रमुख के. सिवन त्यांना येऊन भेटले नि भावूक झाले. मोदींनीही त्यांना धीर दिला...

त्यानंतर देशभरातून इस्रोचं कौतुक केलं जात आहे. पाहू या क्षणाक्षणाचे लाईव्ह अपडेट्स

सकाळी 8 वाजता - पंतप्रधान मोदींचा राष्ट्राला उद्देशून संदेश

पंतप्रधान मोदी सध्या राष्ट्राला उद्देशून संदेश देत आहेत. त्यांच्या भाषणातले प्रमुख मुद्दे -

•मला तुमची मनस्थिती समजत होती, पण निराश होऊ नका, देशाला तुमचा अभिमान आहे.

•आपल्याला खूप आशा होत्या, कारण यामागे तुमची मेहनत होती.

•काही अडथळे आले असतील, मात्र यातून आपला धीर खचला नाही, उलट आणखी कणखर झालाय

•चंद्राला कवेत घेण्याची आपली इच्छाशक्ती आणखी प्रबल झालीय.

•मी तुमच्या पाठीशी आहे, देश तुमच्या पाठीशी आहे.

•प्रत्येक संघर्ष, प्रत्येक अडथळा आपल्याला नवीन काहीतरी शिकवत असतं.

•चांद्रयान-2 मोहिमेचा अखेरचा टप्पा अपेक्षेनुसार झाला नसला तरीही त्याचा प्रवास शानदार होता.

•अंतराळ शक्तीमध्ये जगातील मोजक्या देशात भारत अव्वल स्थानी आहे. शंभरहून अधिक सॅटेलाईट एकदाच लॉन्च करून आपण एक नवीन विक्रम केलाय. चंद्रावर पाणी असल्याचं आपणच जगाला सांगितलंय. 

•आपल्याला मागे वळून पाहायचं नाहीय. पुढे जायचंय, ध्येय गाठेपर्यंत थांबायचं नाही, आपण नक्कीच यशस्वी होऊ.

•विज्ञान परिणामांमुळं नाराज होत नाही, प्रयत्न हेच विज्ञानाचं वैशिष्ट्य.

सकाळी 7 वाजता - देशभरातून कौतुक, इस्रोला धीर देण्याचा प्रयत्न

भारताच्या 'चांद्रयान 2'चं मून लँडर 'विक्रम'चा संपर्क तुटल्याची घोषणा इस्रोनं रात्री केली. देशभरातून त्यांच्या कामगिरीचं मात्र कौतुक होतंय आणि त्यांना धीर दिला जातोय. राजरकारण्यांपासून ते सेलेब्रिटी, असे सगळेच इस्रोचं कौतुक करून शास्त्रज्ञांना धीर देत आहेत.  

पहाटे 4 -  पंतप्रधान मोदी राष्ट्राला उद्देशून भाषण करणार

पंतप्रधान मोदी हे सकाळी 8 वाजता राष्ट्राला उद्देशून भाषण करणार आहेत, असं ट्वीट इस्रोने केलं आहे.

रात्री 2.24 - देशाला तुमचा अभिमान आहे - मोदी

इस्रोच्या या घोषणेनंतर...\nमागील सामग्री खालीलप्रमाणे सारांशित केली जाऊ शकते:
"चंद्रावर पाणी असल्याचं आपणच जगाला सांगितलंय. त्यामुळे आपल्याला मागे वळून पाहायचं नाहीय. आपण नक्कीच यशस्वी होऊ," असा संदेश पंतप्रधान मोदींनी इस्रोच्या शास्त्रज्ञांना दिला.